RETTENS KENDELSE

8. november 2012

Sag T-616/11 P

Luigi Marcuccio

mod

Europa-Kommissionen

»Appel – personalesag – tjenestemænd – frifindelse i første instans, idet søgsmålet er åbenbart ugrundet – tab, sagsøgeren angiveligt har lidt – erstatning af udgifter, som kunne have været undgået – artikel 94, litra a), i Personalerettens procesreglement«

Angående: Appel af kendelse afsagt af Retten for EU-personalesager (Anden Afdeling) den 8. september 2011 i sag F-69/10, Marcuccio mod Kommissionen, EU:F:2011:128, med påstand om ophævelse af denne kendelse.

Udfald: Appellen forkastes. Luigi Marcuccio bærer sine egne omkostninger og betaler de omkostninger, som Kommissionen har afholdt i appelsagen.

Sammendrag

1. Tjenestemænd – institutionernes ansvar uden for kontraktforhold – betingelser – ulovlighed – tab – årsagsforbindelse – afgørelse, som er behæftet med en tilsidesættelse af tavshedspligten – betingelse, som ikke er tilstrækkelig til, at Unionen pådrager sig ansvar uden for kontraktforhold – eksistensen af et tab og årsagsforbindelse – bevisbyrde

(Art. 340, stk. 2, TEUF)

2. Appel – anbringender – anbringende rettet mod en doms præmis, der ikke er nødvendig som begrundelse for domskonklusionen – anbringende uden betydning

3. Appel – anbringender – anbringende rettet mod Personalerettens afgørelse om sagsomkostningerne – afvisning, i tilfælde af at alle de øvrige anbringender forkastes

(Statutten for Domstolen, bilag I, art. 11, stk. 2)

1. Unionens ansvar uden for kontraktforhold forudsætter, at en række kumulative betingelser er opfyldt vedrørende retsstridigheden af den adfærd, som den sagsøgte institution hævdes at have udvist, eksistensen af det hævdede tab og årsagsforbindelsen mellem den anfægtede adfærd og det påberåbte tab.

Den omstændighed, at den anfægtede afgørelse er behæftet med en ulovlighed, såsom en tilsidesættelse af tavshedspligten, er ikke en betingelse, som er tilstrækkelig til, at Unionen pådrager sig ansvar uden for kontraktforhold for ulovlige retsakter udstedt af dens organer, da pådragelsen af et sådant ansvar forudsætter, at sagsøgeren har godtgjort eksistensen af det tab, han påberåber sig, og årsagsforbindelsen mellem dette tab og den påberåbte ulovlighed.

(jf. præmis 36, 37 og 41)

Henvisning til:

Retten: 28. september 2009, sag T-46/08 P, Marcuccio/Kommissionen, Sml. Pers. I-B-1, s. 77, og II-B-1, s. 479, præmis 66 og 67 og den deri nævnte retspraksis; 6. juli 2010, sag T-401/09 P, Marcuccio/Kommissionen, endnu ikke trykt i Samling af Afgørelser, præmis 26; 16. december 2010, sag T-143/09 P, Kommissionen mod Petrilli, EU:T:2010:531, præmis 45 og den deri nævnte retspraksis

2. Jf. afgørelsens tekst.

(jf. præmis 44)

Henvisning til:

Domstolen: 29. april 2004, sag C-496/99 P, Kommissionen mod CAS Succhi di Frutta, Sml. I, s. 3801, præmis 68 og den deri nævnte retspraksis

3. Jf. afgørelsens tekst.

(jf. præmis 47 og 52)

Henvisning til:

Retten: 9. september 2009, sag T-375/08 P, Nijs mod Kommissionen, Sml. Pers. I-B-1, s. 65, og II-B-1, s. 413, præmis 71 og den deri nævnte retspraksis; 18. oktober 2010, sag T-515/09 P, Marcuccio mod Kommissionen, ikke trykt i Samling af Afgørelser, præmis 59; 20. juni 2011, sag T-256/10 P, Marcuccio mod Kommissionen, EU:T:2011:291, præmis 77